# Dick Schoof

Hendrikus Wilhelmus Maria "Dick" Schoof (Santpoort, Holanda del Nord, 8 de març de 1957) és un funcionari i polític holandès que exerceix com a primer ministre dels Països Baixos després de ser nomenat durant la formació del govern 2023-2024.

## Biografia

Schoof va exercir, en els successius governs de coalició encapçalats per Mark Rutte del Partit Popular per la Llibertat i la Democràcia (VVD), com a Coordinador Nacional de Seguretat i Antiterrorisme del 2013 al 2018, succeint Erik Akerboom, director general del Servei General d'Intel·ligència i Seguretat del 2018 al 2020 quan fou nomenat secretari general del Ministeri de Justícia i Seguretat, càrrec que ocupà fins al 2024.
Schoof va ser militant de base del Partit del Treball (PvdA) durant més de 30 anys fins que va deixar el partit a principis del 2021, dient que ja no se sentia alineat amb les seves opinions.

### Primer ministre

El Partit per la Llibertat (PVV) va guanyar 37 de 150 escons a la Cambra de Representants a les eleccions legislatives neerlandeses de 2023. Després de mesos de negociacions, els líders del PVV, el Partit Popular per la Llibertat i la Democràcia (VVD), el centrista Nou Contracte Social (NSC) i el Moviment Ciutadans-Pagesos (BBB) van renunciar a càrrecs ministerials i van acceptar tenir un primer ministre no estigui vinculat a cap dels partits de govern en un govern tecnocràtic. El 2 de juliol de 2024, Schoof va jurar com a primer ministre dels Països Baixos succeint a Mark Rutte amb un govern de coalició de PVV, VVD, NSC i BBB.
L'acord de coalició va incloure plans per emetre un instrument legal per suspendre disposicions de la Llei d'estrangeria i introduir immediatament una Llei de crisi d'asil, acordant que que no es tramitarien noves sol·licituds d'asil i que es revocaria la Llei de dispersió.

## Vida personal

Schoof viu a Zoetermeer amb la seva parella. Schoof i la seva ex-dona, Yolanda Senf, van adoptar dues nenes de la Xina. Practica la marató, havent-ne completat la primera el 1987, i la seva divuitena el 2024. El hermà gran de Schoof, Nico Schoof, ha estat batlle a les poblacions d'Akersloot, Limmen, Heiloo i Alphen aan den Rijn pel partit Demòcrates 66. Schoof és catòlic.

## Referències

* ↑ Blacquière, Jan; Bovenkamp, Niels van den. «Geboren katholiek, die door de jaren heen krasjes opliep. Wie is Dick Schoof, de beoogd premier?» (en neerlandès). Nederlands Dagblad, 28-05-2024. Arxivat de l'original el 28 May 2024. [Consulta: 28 maig 2024].
* ↑ «Vertrek van Dick Schoof als directeur-generaal AIVD» (en neerlandès). AIVD, 01-03-2020. [Consulta: 19 gener 2025].
* ↑ «Politieke aardverschuiving: PVV veruit de grootste, coalitie afgestraft» (en neerlandès). NOS, 23-11-2023.
* ↑ Kroet, Cynthia. «Who is Dick Schoof and why did Geert Wilders choose him as new PM?» (en anglès). Euro News, 29-06-2024. [Consulta: 20 febrer 2025].
* ↑ «Els Països Baixos constitueixen el seu primer govern liderat per l'extrema dreta, que controlarà la cartera de migració». Regió 7, 02-07-2024. [Consulta: 27 octubre 2024].
* ↑ Van Buuren, Yara; Kieskamp, Wilma. «PVV-minister Faber zegt 'asielcrisis' en meteen is er verwarring» (en neerlandès). Trouw. [Consulta: 27 agost 2024].
* ↑ Kleijwegt, Francis. «Dick Schoof op hardloopschoenen, Zoetermeer kijkt er niet van op» (en neerlandès). Omroep West, 29-05-2024. Arxivat de l'original el 29 May 2024. [Consulta: 29 maig 2024].
* ↑ Hartog, Tobias den; Keultjes, Hanneke; Verweij, Elodie. «'Dick Donder' en 'Lachende moordenaar': met Dick Schoof krijgt Nederland premier die stiekem best op Rutte lijkt» (en neerlandès). Het Parool, 28-05-2024. Arxivat de l'original el 28 May 2024. [Consulta: 29 maig 2024].
* ↑ Schoof, Dick «Hollands Dagboek: Dick Schoof» (en neerlandès). , 28-10-2000.
* ↑ Baxmeier, Fleur «Beoogd minister-president Dick Schoof liep al 18 marathons» (en neerlandès). , 29-05-2024.
* ↑ ; Versteegh, Kees «Mister Veiligheid neemt alle ruimte» (en neerlandès). NRC, 14-02-2015.
* ↑ Den Hartog, Tobias; Keultjes, Hanneke; Verweij, Elodie. «'Dick Donder' en 'Lachende moordenaar': met Dick Schoof krijgt Nederland premier die stiekem best op Rutte lijkt». Het Parool, 28-05-2024. Arxivat de l'original el 18 June 2024.